
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลเสาเภา อำเภอสิชล จังหวัดนครศรีธรรมราช
เรื่อง รายชื่อผู้มีสิทธิ์เข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น........................................................

ตามที่คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น  สำหรับตำแหน่งผู้บริหารขององค์การบริหารส่วนตำบลเสาเภา อำเภอสิชล จังหวัดนครศรีธรรมราชได้ประกาศรับสมัครคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหาร    ในตำแหน่งปลัดองค์การบริหารส่วนตำบล ระดับ ๘ (นักบริหารงาน อบต. ๘) โดยได้ประกาศรับสมัครตั้งแต่วันที่ ๖ กุมภาพันธ์ ๒๕๕๖ ถึงวันที่ ๒๗ กุมภาพันธ์ ๒๕๕๖ ตามประกาศลงวันที่ ๒๕ มกราคม ๒๕๕๖ นั้น

บัดนี้ การรับสมัครได้เสร็จสิ้นแล้ว และได้ตรวจสอบคุณสมบัติทั่วไป คุณสมบัติเฉพาะสำหรับตำแหน่งและเงื่อนอื่นในการสมัครที่ได้แจ้งไว้ในประกาศรับสมัครแล้วปรากฏว่ามีผู้มายื่นใบสมัครเข้ารับการคัดเลือก จำนวน ๑ ราย และมีสิทธิ์เข้ารับการคัดเลือก จำนวน ๑ ราย ดังนี้
	ลำดับ
	ชื่อ-สกุล
	ตำแหน่ง
	หมายเหตุ

	๑
	นายสุรศักดิ์   วงษ์อำไพวรรณ
	ปลัดองค์การบริหารส่วนตำบล
(นักบริหารงานองค์การบริหารส่วนตำบล ๗)
สังกัดองค์การบริหารส่วนตำบลเสาเภา
อำเภอสิชล จังหวัดนครศรีธรรมราช
	




คณะกรรมการคัดเลือกฯ จะดำเนินการคัดเลือกโดยวิธีประเมินความเหมาะสมกับตำแหน่ง      (สอบสัมภาษณ์) ในวันเสาร์ ที่ ๙ เดือน มีนาคม พ.ศ. ๒๕๕๖ ตั้งแต่เวลา ๐๙.๐๐ น. เป็นต้นไป ณ สำนักงานท้องถิ่นอำเภอเมืองนครศรีธรรมราช


จึงประกาศให้ทราบโดยทั่วกัน



ประกาศ ณ วันที่  ๑  เดือน  มีนาคม  พ.ศ. ๒๕๕๖

(นายสมศักดิ์  ราโชกาญจน์)
ประธานกรรมการคัดเลือกพนักงานส่วนตำบลเพื่อแต่งตั้งให้
ดำรงตำแหน่งในระดับที่สูงขึ้นฯ

